ભોગીલાલ કંડક્ટર અને દલસુખ ડ્રાઈવરની દેખરેખ નીચે રવાના થયેલી બસ અસમથળ માર્ગ ઉપર દોડી રહી હતી. રસ્તા ઉપર એટલા ખાડાઓ હતા કે એમ કહેવું પડે કે રોડ ઉપર ખાડા નહોતા, પરંતુ ખાડા વચ્ચે ક્યાંક ક્યાંક રોડ પણ હતો. માર્ગ ખાડાગ્રસ્ત હોવાથી વજનદાર પત્ની ઢોળાઈ જાય અને ઈજાગ્રસ્ત થઈ જાય એ બીકે પાતળિયા પતિએ પોતાની પત્નીને કંડક્ટરની સીટ ઉપર બેસી જવા વિનંતી કરી. પેલી સ્ત્રી બેઠી, પરંતુ સંપૂર્ણ બેઠી નહોતી કારણ કંડક્ટરની સીટ સિંગલ હોય છે. તેમાં તે સંપૂર્ણ બેસી શકે તેવી સ્થિતિમાં નહોતી.